Olsen-bandens store kup

Olsen-bandens store kup er en dansk film fra 1972, den fjerde af de i alt fjorten Olsen-banden-film. Filmen er instrueret af Erik Balling efter et manuskript af Balling og Henning Bahs.

Filmen er også blevet lavet som tegneserie.

Handling 

Egons kup (røveri af en pengetransport) lykkes helt efter planen, men til gengæld dukker Olsen-Bandens fjender op, Kongen og Knægten, samt Knægtens søster. Filmens hovedtema er således Olsen-Bandens kamp om pengene mod disse tre fjender, samt imod politimanden Mortensen, der som sædvanlig ikke kan få ram på Olsen-Banden, men kun opnår at gøre sin chef, Politidirektøren (denne gang Bjørn Watt Boolsen), til grin igen og igen.

Nogle af de elementer, der kommer til at gå igen i flere af de efterfølgende film røde tråd, begynder hér i den fjerde film at tage form. F.eks. er Kjeld, Yvonne og Børge nu flyttet til deres faste bolig på Asta Nielsen Stræde i Valby, Yvonne begynder at blive lettere dominerende, og flere af de faste udtryk banden imellem dukker også op.
Dog er filmens humor stadig delvis i den gamle falde-på-halen-kategori, f.eks. med de noget fjollede politifolk.

Medvirkende 
 Ove Sprogøe        – Egon Olsen
 Morten Grunwald    – Benny Frandsen
 Poul Bundgaard     – Kjeld Jensen
 Kirsten Walther    – Yvonne Jensen
 Jes Holtsø         – Børge Jensen
 Arthur Jensen      – "Kongen" (Victor Emanuel Jensen)
 Poul Reichhardt    – "Knægten" (Emil Boldoni)
 Jesper Langberg    – Kriminalbetjent Mortensen
 Bjørn Watt Boolsen – Politichefen
 Annika Persson     – Sonja, knægtens søster
 Asbjørn Andersen   – Højesteretssagfører Hubert
 Helle Virkner      – Højesteretssagførerens hustru
 Gotha Andersen     – Bademester
 Karl Stegger       – Tjener
 Bertel Lauring     – Tjener
 Søren Strømberg    – Tv-speaker
 Poul Thomsen       – Pilot
 Poul Glargaard     – Pilot
 Jørgen Beck        – Overtjener
 Holger Vistisen    – Receptionist
 Solveig Sundborg   – Naboen til Kjeld og Yvonne
 Ove Verner Hansen  – Købmand
 Bent Warburg       – Tv-regissør
 Claus Ryskjær      – Ekspedient i en tøjbutik
 Ernst Meyer        – Bankfuntionær
 Bjørn Spiro        – Bankchauffør
 Gert Bastian       – Bankchauffør
 Søren Rode         – Fremmedarbejder
 Bent Vejlby        – Lufthavnsbetjent
 Edward Fleming     – Lufthavnsbetjent
 Bent Thalmay       – Bud fra tøjbutik
 Jens Okking        – Over-opvasker
 Henrik Wiehe       – Mand i flyet
 Anton Kontra       – Violinist
 Tage Grønning      – Violinist
 Poul Gregersen     – Bassist
 Kay Killian        – Pianist
 Gunnar "Nu" Hansen – Kommentator til fodboldkamp

Filmplakat 
Filmplakaten til Olsen-bandens store kup er en dominerende rød plakat med et spotlight i midten, der oplyser de tre medlemmer af banden som er gengivet i farver. I baggrunden er der afbildet nogle af birollerne som Yvonne, Kongen & Knægten og Sonja, men kun tegnet op med en sort streg. Alle medlemmerne af Olsen Banden kigger hen mod lyset, lygten der lyser på dem er formodentlig fra politiet. Det tyder på at de nu igen er på spil og at politiet nu igen er efter dem. Som man ved fra titlen er dette deres store kup, hvilket også indikeres på plakaten, med den stærke røde farve og spotlightet. Man kan se at medlemmerne i Olsen Banden er i gang med at bryde ind i et pengeskab. De står hver især med hver sin ting. Egon står med planen i hånden og det er ham der bestemmer. Kjeld står med en boremaskine og Benny står med en koben, de har dermed også indtaget deres pladser i gruppen, da de altid er dem som udføre Egons plan.

Referencer

Ekstern henvisning 
 
 Speciel side af Olsen-bandens store kup (1972) 
 Olsen-Banden-lokationer

Store kup
Danske film fra 1972
Film instrueret af Erik Balling